Държавен вестник, бр. 31, 2000 г., стр. 39

Б Р О Й 31
Д Ъ Р Ж А В Е Н   В Е С Т Н И К
С Т Р .  3 9
ПОСТАНОВЛЕНИЕ № 56
ОТ 7 АПРИЛ 2000 Г.
за определяне на възнаграждението на воен-
нослужещите и военните служители и работ-
ници по Закона за отбраната и въоръжените
сили на Република България и на офицерите,
сержантите и гражданската администрация
по Закона за Министерството на вътрешните
работи през 2000 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Определя:
1. средни месечни брутни работни заплати на
едно лице от състава на кадровите военнослуже-
щи, офицерите и сержантите по министерства,
ведомства и другите организации по Закона за
отбраната и въоръжените сили на Република
България и по Закона за Министерството на вът-
решните работи, финансирани централно от дър-
жавния бюджет, съгласно приложение № 1;
2. средни месечни брутни работни заплати
на едно лице от състава на военните служители
и работници и гражданската администрация по
министерства, ведомства и другите организа-
ции по Закона за отбраната и въоръжените сили
на Република България и по Закона за Минис-
терството на вътрешните работи, финансирани
централно от държавния бюджет, съгласно
приложение № 2.
Чл. 2. Определя размерите на заплатите за
военно звание на кадровите военнослужещи по
Закона за отбраната и въоръжените сили на
Република България и на офицерите и сержан-
тите по Закона за Министерството на вътреш-
ните работи съгласно приложение № 3.
Чл. 3. Определя:
1. заплатата за длъжност на началника на
Генералния щаб и на главния секретар на Ми-
нистерството на вътрешните работи в размер
90 на сто от основната месечна работна заплата
на народен представител;
2. размерите на заплатите за длъжност на
основните и междинните командни длъжности
на кадровите военнослужещи по Закона за от-
браната и въоръжените сили на Република
България съгласно приложение № 4;
3. размерите на заплатите за длъжност на
основните и междинните офицерски и сержант-
ски длъжности по Закона за Министерството на
вътрешните работи съгласно приложение № 5.
Чл. 4. Определя размерите на заплатите за
военно звание и за длъжност на военнослуже-
щите на наборна военна служба съгласно при-
ложение № 6.
Чл. 5. (1) Заплатите за длъжност на военни-
те служители се определят по реда на чл. 275,
ал. 2 от Закона за отбраната и въоръжените сили
на Република България и се утвърждават със
заповед на министъра на отбраната или ръко-
водителя на друго министерство или ведомст-
во, в които има военизирани формирования.
(2) Заплатите за длъжност на непосочените
в заповедта по ал. 1 длъжности за лицата, рабо-
тещи по трудово или по служебно правоотно-
шение, се определят по реда на Постановление
№ 25 на Министерския съвет от 2000 г. за ра-
ботната заплата в бюджетните организации и
дейности през 2000 г. (обн., ДВ, бр. 19 от 2000 г.;
изм., бр. 28 от 2000 г.), Постановление № 34 на
Министерския съвет от 2000 г. за приемане на
Наредба за служебното положение на държав-
ните служители (ДВ, бр. 23 от 2000 г.) и Поста-
новление № 35 на Министерския съвет от 2000 г.
за приемане на Единен класификатор на длъж-
ностите в администрацията и на Наредба за при-
лагане на Единния класификатор на длъжнос-
тите в администрацията (ДВ, бр. 23 от 2000 г.).
(3) Основното месечно възнаграждение на
длъжностите от гражданската администрация,
за които се изисква висше или средно образова-
ние, се определят по реда на чл. 219 от Закона
за Министерството на вътрешните работи, а за
длъжностите, за които се изисква по-ниско от
средно образование—по реда на Постановле-
ние № 25 на Министерския съвет от 2000 г. за
работната заплата в бюджетните организации
и дейности през 2000 г.
(4) Заплатите за длъжност и основното ме-
сечно възнаграждение по ал. 1, 2 и 3 се опреде-
лят в рамките на средните месечни брутни ра-
ботни заплати по чл. 1, т. 2.
Чл. 6. (1) Годишният размер на средствата
за работна заплата се формира с натрупване от
началото на годината на основата на разчете-
ната с държавния бюджет численост на персо-
нала и определените по реда на постановлени-
ето средни месечни брутни работни заплати на
едно лице от персонала за съответния период.
(2) Средствата за работна заплата, опреде-
лени по реда на ал. 1 за съответния период, се
ползват за определяне и изплащане на основ-
ните месечни възнаграждения, на допълнител-
ни и други възнаграждения, определени със
закон или с друг нормативен акт.
(3) Разликата между формираните по ал. 1
средства за работна заплата и фактически начис-
лените през годината, както и целесъобразни
икономии по другите разходи се ползват за ед-
нократно допълнително материално стимулира-
не в края на годината в размер до една месечна
брутна работна заплата на отделно лице по ред и
начин, определени от съответния министър или
ръководител на друго министерство или ведом-
ство, в което има военизирани формирования.
(4) Алинея 3 се прилага в случаите, когато са
изпълнени всички задължения, включително по
текущите месечни възнаграждения, както и по до-
ставките и услугите към външните доставчици.
Чл. 7. (1) Кадровите военнослужещи, които
служат в централната и териториалната адми-
нистрация, в дружествата и организациите, полу-
чават основни и допълнителни възнаграждения
от тях съгласно чл. 231 от Закона за отбраната и
въоръжените сили на Република България.